Die wêreld in foto’s – 27 Februarie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Ma hou haar baba, wat nege maande oud is en aan wanvoeding ly, vas by ŉ voedingskamp in Somalië. Talle mense het uit desperaatheid na die kamp gevlug op soek na kos weens die droogte wat die gebied tans beleef. Foto: Farah Abdi Warsameh,AP ŉ Mark in Mogadishu is in stof en as gelaat ná ŉ brand deur Somalië se hoofstad getrek het. Hewige wind het die brand vererger. Foto: Farah Abdi Warsameh, AP 36 Spanne neem deel aan die “draakbootresies” tydens ŉ tradisionele fees in China se Hainan-provinsie. Foto: Guo Cheng, Xinhua Feesgangers sit op die sypaadjie tydens ŉ karnaval in Düsseldorf, Duitsland. Foto: Martin Meissner, AP Dansers van die Beija Flor Samba-dansskool neem deel aan die karnaval in Rio de Janeiro, Brasilië. Foto: Leo Correa, AP